# Programi za obradu teksta

**Program za obradu teksta (riječi)**  je [program](http://hr.wikipedia.org/wiki/Ra%C4%8Dunalni_program) čija je svrha pisanje i obrada teksta. Najpoznatiji su predstavnici [Microsoft Word](http://hr.wikipedia.org/wiki/Microsoft_Word),[Wordperfect](http://hr.wikipedia.org/w/index.php?title=Wordperfect&action=edit&redlink=1), [Wordstar](http://hr.wikipedia.org/w/index.php?title=Wordstar&action=edit&redlink=1), itd.

Najjednostavnija način za razlikovanje programa za obradu teksta i [uređivača teksta](http://hr.wikipedia.org/wiki/Ure%C4%91iva%C4%8D_teksta):

* programi za obradu riječi oblikuju tekst na takav način da je rezultat pisanja teksta u njima spreman za ispis na pisaču, te iako se profesionalni računalni prijelom za knjige radi u drugim programima, današnji programi za obradu riječi imaju većinu mogućnosti programa za prijelom teksta za tisak. Također se kompletno oblikovanje nekog teksta zapisuje u datoteku zajedno s tekstom.
* uređivači teksta oblikuju tekst, ali primarna namjena im nije ispis nego lak rad programera, te iako postoje osnovne mogućnosti oblikovanja teksta (odmak od lijeve margine, proizvoljna širina kolona), u praksi je cijeli tekst napisan istim fontom (najčešće neki *monospace* font) i ne rabe se masna slova. Kao što programi za obradu riječi imaju neke dodatne mognoćsti koje uređivači nemaju, kvalitetni uređivači imaju mogućnost kopiranja i uređivanja teksta ne samo po retcima nego i po kolonama, što nijedan program za obradu riječi nema.

**Obrada teksta na računalu**

***Dokument***je svaki tekst koji se može unijeti u računalo.

***Premještanje*** je postupak premještanja dijela teksta i drugih sadržaja s jednog područja na drugo.

***Brisanje*** je postupak uklanjanja dijela teksta, slika, simbola i drugih sadržaja.

***Pisanje*** je početno smišljanje i ukucavanje dokumenta.

***Međuspremnik***je spremnik u koji se privremeno pohranjuju podaci koje želimo kopirati ili premjestiti.

***Kopiranje*** je postupak umnažanja dijela teksta, slika, simbola i drugih sadržaja.

***Obrub***je mogućnost isticanja teksta tako da mu dodamo okvir.

***Sjenčanje***je mogućnost isticanja teksta tako da pozadinu ispunimo bojom.

***Grupiranje oblika***je mogućnost povezivanja više grafičkih oblika u jednu cjelinu.

***Modifikacija*** je svako mijenjanje sadržaja dokumenta bilo da je u pitanju samo ispravljanje grešaka unjetih pri početnom ukucavanju i/ili dodavanje, brisanje ili zamjena riječi, rečenica ili većih dijelova dokumenta.

***Oblikovanjem*** (uređivanjem, formatiranjem) dokument se priprema da izgleda lijepo.

***Čuvanje*** dokumenta znači njegovo snimanje na disk i/ili disketu.

***Grafički prikaz***je vizualni prikaz podataka u obliku crteža, ikona, SmartArt grafike, grafikona i sl.

***Prored*** je razmak između redova teksta.

Bitna odlika obrade teksta je razdvajanje pisanja dokumenta od njegovog ispisivanja na papir.

Pisanjem teksta, koristeći program za odradu teksta, mogu se istovremeno i popravljati greške, mijenjati unijeti tekst dopisivanjem i/ili izbacivanjem pojedinih dijelova, kao i naknadno mijenjati dokument i oblikovati poslje pisanja.

**Osnovni pojmovi**

***Margine*** su bijeline na stranici, između ruba teksta i odgovarajućg ruba papira, koje ograničavaju pravokutni prostor na papiru unutar kojeg se piše tekst. Postoje četiri margine: gornja (*top)*, lijeva (*left*), donja (*bottom*) i desna (*right*).

Prilikom kucanja papir može biti postavljen uspravno (*portrait*) ili položeno (*landscape*).

Izgled strane može biti običan (plain) ili se na svakoj strani može ponavljati isti tekst iznad gornjeg ruba osnovnog teksta –**zaglavlje** (*header*) i/ili isti tekst na dnu strane ispod donjeg ruba osnovnog teksta –**podnožje** (*footer*). Pored toga na dnu teksta mogu se nalaziti i dodatna objašnjenja – **fusnote** (*footnote*).

***Font***je skup znakova (slova, brojeva, simbola) istih  vizualnih karakteristika.

U okviru jednog fonta postoji više stilova:

* običan (regular ili normal)
* **podebljan**(bold)
* *ukošen*(italic)
* podvučen (underline)

Mogu se koristiti i kombinacije navedenih stilova (***primjer kada su uključena sva tri stila***)

**Veličina fonta** izražava se u pointima (*pt*).

1 inč = 72 pt       odnosno      1 cm =28,3 pt  (1mm=2,83 pt)

tako da je npr. veličina fonta  **3pt=1,06mm**  a    **12p=4,23m**

***Paragraf*** ili odlomak je dio teksta otkucan između dva pritiska na tipku **Enter**(Return) na tipkovnici.

* **.pdf (Portable Document Format)** je oblik datoteke koji korisniku omogućuje spremanje dokumenta u obliku koji se ne može mijenjati.
* **.docx** je datotečni nastavak datoteka stvorenih u programu Word.
* **Word Online**je mrežni program za pisanje i uređivanje teksta.